Crisen Schorea

Crisen Elise Schorea (☆ 9 di yüni 1975 na Kòrsou) ta un sosiólogo, eskritor, kantante, deklamadó i aktris di Kòrsou. E ta konosí pa su kontribushonnan den teatro, literatura i arte di tarima na Kòrsou, i pa su trabou den sektor kultural na Kòrsou.

 Bida i karera 
Crisen Schorea a lanta den un famia ku tres yu, di kua e tabata e úniko yu muhé. Desde chikitu, su mayornan a stimulá su interes den arte, kultura i aktividatnan sosial, manera baile i skouting, loke a kontribuí na desaroyo di su kreatividat i ekspreshon personal.

Su trayekto eskolar a kuminsá na A.E. Goiloschool (kleuter i skol primario). Ku kasi 18 aña el a optené su diploma VWO na Maria Immaculata Lyceum i ta bai studia na Hulanda. El a gradua komo sosiólogo na Universidat di Groningen.

 Teatro i arte di tarima 
Despues di bolbe Kòrsou, Schorea a hasi trabou boluntario pa Teatro Luna Blou durante varios aña. Su promé trabou pagá komo aktris tabata na 2005, den e produkshon teatral Den nòmber di Tata, un proyekto di Teatro Paradox, skirbí pa Albert Schoobaar.

Na 2006, el a wòrdu kontratá pa Fundashon Kas di Kultura Kòrsou, kaminda e tabata responsabel pa e departamento di investigashon i informashon te yüli 2020. Aktualmente e ta traha na e archivo kultural EX LIBRIS MAY-MAX na Lanthùis Bloemhof.

Schorea a partisipá den diferente produkshon teatral i proyektonan artístiko, entre otro:
 Den nòmber di Tata
 Antigone (Albert Schoobaar)
 Na Pechu (Rignald Colastica)
 Palabra di Polítiko (Johan Heuvel / Marian Birge)
 Prevení ta mihó ku kura (GGZ / Klínika Capriles)
 Entre Ami i Silensio; Revelashon i hende muhé (Migarda Rafaela / Sheila Payne)

Tambe el a partisipá den produkshonnan di baile i teatro di Fina Dance Art School, manera Chabelita Superheroína, Flor’i Luna, Melting Pot i Speransa. 

Den su trabou komo artista, Schorea ta enfoká riba ekspreshon kultural i desaroyo di arte di tarima na Kòrsou, kontribuyendo tantu na nivel kreativo komo organisatario.

 Literatura 
Mas di 20 aña Schorea ta skirbi poema i kantika na Papiamentu. Algun di su poemanan a aparesé den Dutch Caribbean Art Diary (2011), Hanchi di Pleizí Literario (2008, 2009), Curaçao Reflections (Snelders, 2017), Creative Contradictions (UoC, 2019).Gedichtenbundel ‘Sinti mi Sintí’ van Crisèn Schorea, ocan.nl (27 di novèmber 2020)

Schorea a presentá su propio obranan den diferente inisiativa literario, inkluyendo
Dichters in de Bomen, Literaire Tippelzone (2008, 2009), ‘Siman di Ban Lesa (Kòrsou 2014-2025), Festival di Buki pa Mucha (Aruba, 2017, 2018, 2023, 2024), Fiesta del Libro y la Cultura (Medellín, 2021) i Carifesta (Barbados, 2017). E tambe a guia i hasi redakshon pa proyekto di Wintertuin Curaçao i pa diferente outor.Crisen Schorea, patruli.org 

Na 2016, el a publica su promé kolekshon di poesia, titulá Sinti mi Sinti.

 Músika 
Na edad di 40 aña Schorea a forma su propio conhunto; awendia konosí komo Crisèn & The 8.40 Band, ku ta interpretá su kantikanan original.Crisen Schorea, skempi.com Su repertorio ta inkluí género musikal manera tambú, seú, balada, hip hop, ritmo kombiná, merengue i reggae. 

El a hasi su promé aparishon públiko komo kantante na selebrashon di 100 aña di Banko MCB na desèmber 2016. Na novèmber 2018, el a lansa su promé álbum musikal, titulá Morde mi, Kome mi, kaminda palabra, sentimento i ekspreshon artístiko ta kombiná. 

Schorea a tene varios konsierto i presentashonnan na Kòrsou, Boneiru i Aruba.Crisen’s muzikaal debuut op Aruba!, Cultuurfonds Caribisch Gebied(5 di yüli 2024)

Kategoria:Hende
Kategoria:Kòrsou
Kategoria:Eskritor
Kategoria:Kantante